CELEX: C2006/310/03
Language: fi
Date: 2006-12-16 00:00:00
Title: Asia C-383/06: Ennakkoratkaisupyyntö, jonka Raad van State (Alankomaat) on esittänyt 18.9.2006 — Vereniging Nationaal Overlegorgaan Sociale Werkvoorziening v. Minister van Sociale Zaken en Werkgelegenheid

16.12.2006   
            
            
               FI
            
            
               Euroopan unionin virallinen lehti
            
            
               C 310/1
            
         Ennakkoratkaisupyyntö, jonka Raad van State (Alankomaat) on esittänyt 18.9.2006 — Vereniging Nationaal Overlegorgaan Sociale Werkvoorziening v. Minister van Sociale Zaken en Werkgelegenheid
   (Asia C-383/06)
   (2006/C 310/03)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Raad van State
   Pääasian asianosaiset
   
      Kantaja: Vereniging Nationaal Overlegorgaan Sociale Werkvoorziening
   
      Vastaaja: Minister van Sociale Zaken en Werkgelegenheid
   Ennakkoratkaisukysymykset
   
               1)
            
            
               
                           a)
                        
                        
                           Voiko jäsenvaltio tai sen viranomainen johtaa toimivallan välittömästi — ja täten ilman kansallisessa oikeudessa olevaa perustaa — asetuksesta?
                        
                     
                           b)
                        
                        
                           Jos voi, annetaanko rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa 24 päivänä kesäkuuta 1988 annetun asetuksen N:o 2052/88, sellaisena kuin se on muutettuna asetuksella N:o 2082/93 (yhteensovittamisasetus) (EYVL L 193, s. 6) 23 artiklan 1 kohdassa (1) tuen vahvistamisen osalta toimivalta aiheettomasti maksetun tuen takaisinperimiseen, koska yhteensovittamisasetuksen 23 artiklassa jäsenvaltiot velvoitetaan tähän silloin, jos kysymyksessä on tässä artiklassa tarkoitettu väärinkäytös tai laiminlyönti?
                        
                     
         
               2)
            
            
               Jos ei, seuraako EY:n perustamissopimuksen 10 artiklasta, kun sitä luetaan yhdessä EY 249 artiklan kanssa, että sellaista Algemene wet bestuursrechtin (yleinen hallinto-oikeuslaki) 4:49 §:n kaltaista kansallista säännöstä — jonka perusteella aiheettomasti maksetut tuet ja ennakot voidaan periä takaisin — on tulkittava asetuksen mukaisella tavalla?
            
         
               3)
            
            
               Jos näin on, aiheutuuko yhteisön oikeuteen sisältyvistä yleisistä periaatteista, erityisesti oikeusvarmuuden ja luottamuksensuojan periaatteesta rajoituksia tämän tulkinnan suhteen?
            
         
               4)
            
            
               
                           a)
                        
                        
                           Siinä tapauksessa, että kysymykseen 3 annetaan myöntävä vastaus, tästä rajoituksesta on kysyttävä, voiko kansallisten oikeusvarmuuden ja luottamuksensuojan periaatteiden sisältö mennä yhteisön oikeuden yleisten periaatteiden, erityisesti yhteensovittamisasetuksen soveltamisen yhteydessä huomioon otettavien oikeusvarmuuden ja luottamuksensuojan periaatteiden sisältöä pidemmälle?
                        
                     
                           b.
                        
                        
                           Onko yhteisön oikeuden oikeusvarmuuden ja luottamuksensuojan periaatteiden soveltamisen osalta merkitystä sillä, että se, että tuensaaja ei ole noudattanut tätä alaa koskevasta yhteisön oikeudesta johtuvia tukivelvoitteita, johtuu tuet myöntäneestä jäsenvaltiosta itsestään?
                        
                     
         
      (1)  EYVL L 374, s. 1.